Cansu 甘肃省 Gānsù Shěng 2010 El Gansu el ze 'na provinsa de ła Cina osidental. El konfina a nord ko ła Mongołia, ła Mongołia Interna e el Niṅšia, a est ko el Šenši, a sud ko el Sicuan, a sudovest co el Ciṅhai, a nordovest co el Šinciaṅ. Ła ze 'na area konprendesta intra el Altopian de el Tibet a sudovest e el Altopian de Huaṅtu a nordest. El teritorio a nord el ze pian, a sud se kata invese ła kaena montagnoza de Ciłian; al sentro el teritorio el se strenze inte ła rejon istorega de el Coridoio de Hexi.El fiume prinsipal el ze el Fiume Zało. Ła popołasion ła ze konpoñesta da sirka el 92% de Han, ko molte minoranse difarenti; sirka el 73% łi vive in kanpaña. Soło ke łe vałi łe vien koltivae; vien su koton, łin , granturko, mełoni, mejo e gran. Ła baze de ła ekonomia ła ze ła estrasion de minerałi , petrołio e karbon. Ge ze inpianti par ła produsion de ełetrisidà, industrie petrolkimege, de makinari par l'estrasion de petrołio, e de materiałi par ła ediłisia.